~~Foreningen~~ ICDP Norge

Vedtekter

Vedtatt på ICDP Årsmøte 10. juni 2021

Revidert av årsmøte ved flere anledninger før 2019

og deretter 2019, 2020 og 2021

# § 1 Formål

Formålet til International Child Development Programme (ICDP) er å arbeide for god utvikling hos barn og ungdom, med særlig vekt på å forbedre relasjonen mellom barnet og omsorgsgiver innenfor familien og i de sammenhenger barn og ungdom lever i.

ICDPs psykososiale intervensjon er basert på humanistiske verdier, FNs konvensjon om barns rettigheter og universelle prinsipper for menneskelig omsorg gjennom tre dialoger og åtte tema for godt samspill. Programmets formål er å løfte fram omsorgsgivers egen sensitivitet og positive omsorgsmønster. ICDP fremmer kompetansebygging innen psykososial omsorg og utdanning og er basert på nærmiljøtenkning gjennom lokale ressurspersoner og omsorgsnettverk.

ICDP Norge er en forening som arbeider i samsvar med prinsippene og formålet til Stiftelsen Internasjonale ICDP.

# § 2 Arbeidsområdene til ~~Foreningen~~ ICDP Norge

1. Å følge opp, støtte og yte tjenester til ICDPs virksomhet i Norge
2. Å sette og opprettholde ICDP-programmets faglige standard og overvåke all tilpasning av programmet (forskning, utvikling, evaluering og utgivelser) i Norge i overensstemmelse med ICDPs standarder.
3. Å tjene som koordinerende og integrerende organ for implementering av ICDP i Norge.
4. Å beskytte bruk av og juridiske rettigheter til ICDPs materiale i Norge.
5. Å koordinere forholdet mellom forskningsaspektet i ICDP og bruken i feltet i Norge.
6. Å representere ICDP i og forhandle med regjerings- og andre relevante institusjoner på vegne av F~~oreningen~~ ICDP ~~i~~ Norge.
7. Å tjene som det faglige organ som har kontakt med organisasjoner og giverinstitusjoner for prosjekter i Norge.
8. Å delta i nettverk og/eller samarbeide direkte eller indirekte i virksomhet drevet av andre humanitære organisasjoner med tilsvarende formål i Norge.
9. Å samarbeide med utdannings- og andre organisasjoner i ICDP-nettverket.
10. Å engasjere seg i internasjonal opplæring og prosjekt.

# § 3 Registrering og hovedkontor

~~Foreningen~~ ICDP Norge er registrert og har hovedkontor i Norge.

# § 4 Medlemmer

Følgende kan bli medlemmer av ~~Foreningen~~ ICDP Norge:

1. Sertifiserte ICDP-trenere og veiledere som arbeider i Norge eller i internasjonalt ICDP-arbeid
2. Organisasjoner og institusjoner i Norge som støtter ICDPs prinsipper og formål
3. Foreldre og andre som støtter ICDPs formål og prinsipper

Medlemmene betaler en medlemskontingent som foreslås av styret i samsvar med årsbudsjettet og som vedtas på årsmøtet.

# § 5 Styret

Styret for ~~Foreningen~~ ICDP Norge skal bestå av seks styremedlemmer og to varamedlemmer. Styret er vedtaksført når minst tre styremedlemmer er til stede. Ved stemmelikhet har styreleder dobbeltstemme.

Styremedlemmene velges for en periode på to år, og kan gjenvelges i inntil tre perioder. Av hensyn til kontinuiteten i styret bør ikke flere enn tre av styremedlemmene skiftes ut med nye styremedlemmer ved utløpet av hver toårsperiode. Varamedlemmene velges for ett år av gangen.

Årsmøtet velger styreleder. Styret konstituerer nestleder blant de øvrige styremedlemmene. Styreleder og nestleder utgjør et arbeidsutvalg. Arbeidsutvalget planlegger sammen med daglig leder styremøtene. Arbeidsutvalget kan etter mandat fra styret treffe nødvendige vedtak mellom styremøtene.

Styret kan også utpeke andre organer eller underkomitéer når det anses nødvendig for å gjennomføre foreningens formål. ~~Tjenester som kan organiseres i underkomitéer kan omfatte bl.a. juridiske tjenester, komité for faglig standard, database og PR-komité.~~

# § 6 Administrasjonen

~~Foreningen~~ ICDP Norge administreres av en daglig leder som ansettes av styret. Daglig leder foretar den daglige ledelsen av virksomheten iht. strategi og budsjett vedtatt av styret. ~~skal bl.a. ha som oppgave å gjennomføre beslutningene til styret for Foreningen ICDP Norge.~~ Daglig leder fremlegger saker for behandling til styret. Daglig leder skal ha nært samarbeid med styreleder ~~for Foreningen ICDP Norge~~, og skal delta uten stemmerett i styrets og arbeidsutvalgets møter.

# § 7 Styrets ansvar

Styret har følgende oppgaver:

* Fremme foreningens formål
* Fremme faglig utvikling og organisere seminarer/studiegrupper, opplæring mv
* Holde medlemmene informert om faglig utvikling og nye saker og prosjekter i form av nyhetsbrev, internettkommunikasjon mv
* Sende Stiftelsen ICDP Internasjonale ICDP Norges årsmelding.
* Holde styremøter når det er nødvendig, men minst fem ganger i året
* Administrere foreningens midler til gjennomføring av dens formål, direkte eller via andre organisasjoner
* Ansette og føre overordnet tilsyn med personale og for øvrig føre det overordnede tilsyn med foreningens drift

# § 8 Årsmøte

Årsmøte skal holdes hvert år. Betalende medlemmer iht. §4 har forslag- og stemmerett. Årsmøtet kan gi andre talerett. Årsmøtet fatter vedtak med simpelt flertall, men endring i vedtektene må vedtas med 2/3 flertall.

Årsmøtet skal behandle følgende saker:

* Styrets beretning for siste periode
* Regnskap og revisorberetning for siste periode
* Handlingsplaner og budsjett for kommende periode for foreningen og for dens spesifiserte prosjekter
* Valg av styreleder, styremedlemmer og revisor
* Eventuelle andre innmeldte saker.

# § 9 Innkalling av ekstraordinært årsmøte

Det kan innkalles til ekstraordinært årsmøte dersom en femtedel av medlemmene som er nevnt i § 4 ber om det eller om 2/3 av styret ber om det.

# § 10 Økonomi

Styret skal på hvert årsmøte legge fram regnskap og revisorberetning for foregående periode. For foreningens gjeld hefter utelukkende foreningens midler. Styrets medlemmer hefter ikke personlig for slik gjeld.

# § 11 Oppløsning av foreningen

Oppløsning av ~~Foreningen~~ ICDP Norge kan bare besluttes av to påfølgende årsmøter/ekstra ordinære årsmøter.

I tilfelle oppløsning skal eventuelle midler som foreningen eier etter at dens gjeld er gjort opp, overføres til Stiftelsen International Child Development Programme.